Šolski center Velenje

# PTŠSD

Ekonomski tehnik Šolsko leto 2005/06

V torek, 13.9.2005, smo se dijaki šolskega centra Velenje odpravili na ogled 38.Mednarodnega obrtnega sejma v Celju, ki je na celjskem sejmišču potekal od srede, 7., do srede, 14.septembra.38. MOS je bil po mnenju organizatorjev, družbe Celjski sejem d.d. in Obrtne zbornice Slovenije (OZS), večji in tudi kakovostno boljši.

Sejem si je v osmih dneh ogledalo preko 175.000 obiskovalcev.Na sejmu se je predstavilo 1477 razstavljavcev, od tega neposredno 978.

Tradicionalni MOS je z leti prerasel v poslovni vele dogodek, ki ne pokriva več samo obrti in podjetništva, ampak celotno gospodarstvo. Z vstopom Slovenije v EU se je povečalo število tujih razstavljavcev in obiskovalcev, povečuje se tudi število tujih medijev, ki pokrivajo MOS.

MOS vse bolj postaja poslovno stičišče med EU in državami, ki so nastale na območju bivše Jugoslavije, sejem, ki povezuje zahod in vzhod, države EU in države na JV Evrope.

Da je MOS zares najpomembnejši dogodek v tem času v Sloveniji, dokazujejo tudi številni obiski predstavnikov političnega in gospodarskega življenja. Poleg premiera Janeza Janše, ki je bil uradni otvoritelj sejma in je prav na 38. MOS napovedal spremembe pri plačevanju davka na dodano vrednost, so si sejem med drugim ogledali še predsednik Republike Slovenije Janez Drnovšek, načelnik generalštaba Slovenske vojske generalmajor Ladislav Lipič, številni ministri in državni sekretarji, poslanci državnega zbora in svetniki državnega sveta ter domače in tuje gospodarske delegacije. Sejem je obiskal tudi nekdanji predsednik države Milan Kučan.

Na 38.MOS je bilo tudi nekaj novosti.V Finančni areni (hala L1) so se vse dni sejma odvijala finančno - izobraževalna predavanja in svetovanja finančnih strokovnjakov, kako naložiti denar. V osrednjem atriju sejmišča se je nahajala Eko atrij, ki se predstavlja s sloganom »V sozvočju z naravo«. Obiskovalci so lahko vse dni sejma prisluhnili predavanjem, se udeležili delavnic in predstavitev različnih tehnik ter spoznanj s področja gradnje stavb in urejanja okolja, s poudarkom na predstavitvi kakovosti bivanja v zdravem in naravnem okolju ter pomenu ohranjanja naravne in kulturne dediščine.
V letošnjem letu so na sejmišču končali večletni investicijski ciklus prenove sejmišča. Že lani je bila zgrajena nova dvorana K, letos pa so prenovili še dvorane C, C1, D in glavni vhod na sejmišče. Pomembna pridobitev za knežje mesto pa je tudi dokončana avtocestna povezava z Ljubljano.

Zagotovo pa je veliko pozornosti pritegnilo tudi bivše tekmovalno vozilo Kimija Raikkonena.

Parkirano je bilo na razstavnem prostoru podjetja Ecot, pri vhodu v halo L. Atrakcije ni bilo težko zgrešiti, še manj pa se izogniti gneči, ki je nastajala okoli vozila.V družbi Celjski sejem razmišljajo že o prihodnjem, 39. MOS. Po Pangerlovih besedah je glavni cilj utrditev sejma kot enega največjih dogodkov v tem delu Evrope zunaj meja Slovenije.Organizatorji MOS sicer izražajo prepričanje, da je prav letošnji odziv razstavljavcev in obisk glavno zagotovilo prihodnjega razvoja in utrjevanja položaja sejma.

Največje prednosti letošnjega sejma so:

• obsežna in kakovostna ponudba razstavljavcev

• število in ciljna usmerjenost obiskovalcev

• strokovne ob sejemske prireditve katerih aktualnost zagotavljajo domači in tuji partnerji

• najmodernejša sejemska infrastruktura v Sloveniji

## RAZSTAVNI PROGRAM 38. MOS SESTAVLJAJO

**Poslovne storitve**
• Obrtna zbornica Slovenije in območne obrtne zbornice
• Gospodarska zbornica Slovenije in območne gospodarske zbornice
• tuje zbornice in predstavitve tujih držav
• vladne institucije
• banke in zavarovalnice
• telekomunikacije
• računalniška in biro oprema
• telekomunikacijska oprema in storitve

**Izobraževanje mladih in odraslih**
• ponudba intelektualnih storitev
• borza dela
• ponudniki različnih oblik izobraževanja, tečajev, seminarjev

**Stroji in oprema za les in kovine, elektrotehnika**
• industrijska oprema, stroji in naprave
• kovinarstvo, kovinsko predelovalna oprema in stroji
• lesnopredelovalni stroji, orodja in oprema
• ostala ročna in električna orodja
• črna in barvna metalurgija
• industrijska vrata
• elektrotehnika, elektronika in merilna tehnika

**Živilski in gostinski program**
• oprema za živilsko industrijo, gostinstvo in trgovino
• živilska industrija
• drobna galanterija za gostinsko dejavnost in trgovino
• embalaža

**Pohištvo in notranja oprema**
• pohištvo za dom in opremo poslovnih prostorov
• kopalniška oprema in pohištvo
• sanitarna keramika in keramične ploščice
• kuhinjsko pohištvo
• talne in stenske obloge
• kovinska in lesna galanterija
• dekorativni izdelki za dom
• svetila
• vrtno pohištvo

**Zaključna dela v gradbeništvu**
• gradbeni material
• elektro in vodovodne instalacije ter ogrevalna tehnika
• stavbno pohištvo
• barve, laki in lepila
• kamnoseštvo, tlakovci, betonski izdelki
• klimatske naprave

**Gospodinjski aparati in orodje za urejanje okolice in doma**
• bela tehnika
• mali gospodinjski aparati
• pletilni, likalni in šivalni stroji
• čistilna tehnika
• vrtnarstvo, vrtna in druga orodja ter oprema

**Turizem in prosti čas**
• ponudba turističnih in športnih storiev
• športna in rekreacijska oprema
• piknik in kamping program
• bazeni, bazenska tehnika
• igralni aparati, video in avdio tehnika
• zabavna elektronika in glasbila
• optika
• alternativna medicina
• masažni in negovalni aparati
• fitnes oprema
• kozmetika
• igrala

**Tekstil**
• ženska, moška in otroška konfekcija
• unikatni izdelki
• ponudba šiviljskih strojev
• predstavitev mladih kreatorjev
• modni dodatki
• obutev

**Darila**
• poslovna darila
• nakit, urarstvo
• usnjena galanterija, denarnice
• svileni izdelki
• steklo, porcelan
• izdelki domače obrti
• darilne škatle, vrečke, papir, pentlje

LASTNO MNENJE O SEJMU:

Menim, da je sejem, ki je potekal od 7. do 14. septembra bil dobro predstavljen ne samo v Sloveniji temveč tudi v Evropi.Saj je mednarodni obrtni sejem v Celju drugi največji za Munchenskim.Vsi artikli so dobro predstavljeni.Všeč mi je predvsem to, da lahko izdelke tudi preizkusimo.(npr.stole, postelje…)Torej sejem, ki smo ga obiskali dijaki poklicne in tehniške šole za storitvene dejavnosti mi je ostal v dobrem spominu.

### AJPES

Najbolj zanimiv razstavni prostor se mi je zdel razstavni prostor AJPES-a (Agencija Republike Slovenije za javnopravne evidence in storitve).Sedež AJPES je v Ljubljani na Tržaški cesti 16.Direktorica AJPES pa je Darinka Pozvek

POSLANSTVO:

* opravljanje statistično informativnih nalog
* vodenje registrov in evidenc podatkov
* izdelovanje informacij o boniteti poslovanja poslovnih subjektov
* izvajanje večstranskega pobotanja obveznosti in terjatev poslovnih subjektov
* sodelovanje z drugimi institucijami pri zbiranju podatkov za statistiko finančnih računov, podatkov o plačah v javnem sektorju, nalogah pri vzpostavljanju sistema »VEM«-Vse na enem mestu, itd.

VIZIJA:

Vizija delovanja AJPES pomeni uresničevanje dveh temeljnih, medsebojno povezanih ciljev:

* prvi cilj je, zagotoviti zbiranje podatkov o istem poslovnem subjektu na enem mestu, v eni evidenci oz. pri enem registrskem organu, in to računalniško,
* drugi cilj pa je uporabnikom na enem mestu, hitro in na najsodobnejše načine zagotoviti vse pomembne podatke o posameznem poslovnem subjektu.

Uresničitev obeh ciljev bo pomenila kvalitetnejše podatke, pa tudi manjše breme oz. manjše stroške tako za državo kakor za dajalce in uporabnike podatkov.

#### OBRTNA ZBORNICA SLOVENIJE

Sekcije Obrtne zbornice:

Člani obrtne zbornice se glede na dejavnost, ki jo opravljajo združujejo v strokovne sekcije.V OZS jih trenutno deluje 29, svoje sekcije pa imajo tudi območne obrtne zbornice.V sekcijah člani skupaj rešujejo specifične probleme stroke, se povezujejo in skupaj nastopajo na trgu in do dobaviteljev.

**Naloge sekcij:**

* spremljajo pogoje poslovanje članov in predlagajo spremembe zakonodaje za posamezno dejavnost,
* sodelujejo pri rednem in dopolnilnem izobraževanju za potrebe stroke,
* opravljajo številne dejavnosti za napredek dela in poslovanja članov, predvsem na področju kakovosti, standardizacije, uvajanja sodobnih tehnologij…
* skrbijo za skupne promocijske dejavnosti na domačem in tujih trgih itd.

**Sekcije so:**

* SEKCIJA ZA PROMET
* SEKCIJA ZA GOSTINSTVO IN TURIZEM
* SEKCIJA KOVINARJEV
* SEKCIJA PLASTIČARJEV
* SEKCIJA ELEKTRO DEJAVNOSTI
* SEKCIJA GRAFIČNO PAPIRNIH DEJAVNOSTI
* SEKCIJA AVTOSERVISERJEV
* SEKCIJA VZDRŽEVALCEV TEKSTILIJ
* SEKCIJA FRIZERJEV
* SEKCIJA FOTOGRAFOV
* SEKCIJA PREELOVALCEV KOŽ
* SEKCIJA LESENIH STROK
* SEKCIJA CEMENTARJEV, KAMNOSEKOV IN TERACARJEV
* SEKCIJA STEKLARJEV
* SEKCIJA OPTIKOV
* SEKCIJA ŽIVILSKIH DEJAVNOSTI
* SEKCIJA TEKSTILCEV
* SEKCIJA ZLATARJEV
* SEKCIJA CVETLIČARJEV IN VRTNARJEV
* SEKCIJA GRADBINCEV
* SEKCIJA INSTALERJEV-ENERGETIKOV
* SEKCIJA KLEPARJEV IN KROVCEV
* SEKCIJA DIMNIKARJE
* SEKCIJA ČISTILCEV OBJEKTOV
* SEKCIJA KOZMETIKOV
* SEKCIJA ZA DOMAČO IN UMETNO OBRT
* SEKCIJA SLIKOPESKARJEV IN ČRKOSLIKARJEV
* SEKCIJA ELEKTRONIKOV
* SEKCIJA TRKOVCEV (prostovoljni člani)

Mojstrski izpiti:

Ena temeljnih vrednot članov obrtne zbornice je mojstrsko obvladovanje stroke.Obrtna zbornica izvaja mojstrske izpite in skrbi za izobraževanje bodočih mojstrov, ti pa nato znanje prenašajo na svoje vajence.Mojstrom podeli priznanja na veliki slovesnosti, ki se je udeležijo številni ministri in drugi visoki gostje.Več o njih sem zapisala spodaj.

Mojstrski izpiti se po skoraj štiridesetletnem premoru spet oživljajo in vračajo v naš družbeni prostor. Kljub temu, da je bila tradicija mojstrskih izpitov toliko časa prekinjena, se izraz »mojster« med ljudmi še vedno uporablja kot sinonim za strokovnjaka v določenem poklicu.
Obrtni mojster pa ne odraža samo poznavanja stroke in kvalitetnega opravljanja obrtne dejavnosti, temveč pomeni poznavanje spleta širših znanj, ki so potrebna za kvalitetno opravljanje obrtnega dela. Mojster je hkrati tudi učitelj, ki v mozaiku našega poklicnega in strokovnega izobraževanja neobhodno dopolnjuje ta del izobraževalnega sistema. Izobraževanje vajencev je namreč lahko zaupano le tistim, ki so strokovno usposobljeni za prenašanje znanja in spretnosti na mlajše rodove.

Naziv mojster se pridobi z opravljenim mojstrskim izpitom, kandidat pa z njim pridobi srednjo strokovno izobrazbo.

Skladno z 28. členom Obrtnega zakona ima pravico **do opravljanja mojstrskega izpita kdor izpolnjuje enega izmed naslednjih pogojev**:

* je pridobil srednjo poklicno izobrazbo (katerekoli smeri!) in ima vsaj tri leta izkušenj na področju, na katerem želi opravljati mojstrski izpit;
* je pridobil srednjo strokovno izobrazbo (katerekoli smeri!) in ima vsaj dve leti izkušenj na področju, na katerem želi opravljati mojstrski izpit;
* ima najmanj višjo strokovno izobrazbo in vsaj eno leto izkušenj na področju, na katerem želi opravljati mojstrski izpit.

**Mojstrski izpit je sestavljen iz štirih delov:**

* praktični del (I. del);
* strokovno-teoretični del (II. del);
* poslovodno-ekonomski del (III. del);
* pedagoško-andragoški del (IV. del).

Posamezni deli mojstrskega izpita so razdeljeni na posamezne izpitne enote v skladu z izpitnim katalogom, ki je določen za vsak del mojstrskega izpita in za vsak mojstrski naziv.

Pravni predpisi, ki urejajo področje obrti pri nas:

1657. Obrtni zakon (ObrZ-UPB1) (uradno prečiščeno besedilo)

Na podlagi 153. člena Poslovnika državnega zbora je Državni zbor Republike Slovenije na seji dne 25. marca 2004 potrdil uradno prečiščeno besedilo Obrtnega zakona, ki obsega:

* Obrtni zakon ObrZ (Uradni list RS, št. 50/94 z dne 12.8.1994),
* Zakon o preprečevanju dela in zaposlovanja na črno ZPDZC (Uradni list RS, št. 36/2000 z dne 26.4.2000),
* Zakon o dopolnitvah Obrtnega zakona ObrZ-A (Uradni list RS, št. 61/2000 z dne 6.7.2000),
* Zakon o spremembi in dopolnitvah Obrtnega zakona ObrZ-B (Uradni list RS, št. 42/02 z dne 15.5.2002) in
* Zakon o spremembah in dopolnitvah Obrtnega zakona ObrZ-C (Uradni list RS, št. 18/04 z dne 27.2.2004).

Št. 331-01/89-1/27
Ljubljana, dne 25. marca 2004.

EPA 1187-III